સરકાર એમ માનતી હોય કે અમારા માટે તાલીઓ પાડો તો તે નહીં ચાલે: સંજીવ ભટ્ટ
નવગુજરાત સમય | Publish Date: Aug 29 2018 8:00PM
- અધિકારીને એમ લાગે કે સરકારને તેની જરૂર નથી તો રાજીનામુ જ આપશે
- હાર્દિકના આંદોલનને ટેકો-અનામત મુદ્દે હવે ચર્ચા જરૂરી
રાજય સરકારની સેવામાંથી ડીસમીસ કરાયેલા પૂર્વ આઇપીએસ અધિકારી સંજીવ ભટ્ટે પાસ નેતા હાર્દિક પટેલની મુલાકાત લીધા બાદ ભાજપ સરકાર પર પ્રહાર કરતા કહ્યું હતું કે, જ્યારે હાર્દિક શાંતિપૂર્ણ રીતે આંદોલન કરી રહ્યો છે ત્યારે સરકારે તેમાં અવરોધરૂપ બનવાની જરૂર નથી. આઇપીએસ અધિકારી રજનીશ રાયે આપેલા સ્વૈચ્છિક રાજીનામા અંગે પણ ટિપ્પણી કરતા તેમણે કહ્યું હતું કે, જ્યારે અધિકારીને લાગે કે સરકારને તેની જરૂર નથી અને તેને જે કામ કરવું હોય તે કામ તે બહાર રહીને કરી શકે છે તો પછી તે સરકારમાં રહીને શું કરે? જો સરકાર એવું માનતી હોય કે અમારા માટે તાલીઓ પાડો અને ખુશામત જ કરો તેવું હોય તો તે ચાલવાનું નથી.
હાર્દિકની ઉપવાસી છાવણીની મુલાકાત લેતા સંજીવ ભટ્ટનું નામ પણ ફરજ પરના પોલીસ કર્મીઓ દ્વારા નોંધવામાં આવ્યું હતું. તેમણે હાર્દિકના આંદોલનને ટેકો આપતા કહ્યું હતું કે, જો હાર્દિકના સમર્થકો ધમાલ કરતા હોય તો પોલીસને તેમને વિખેરતા વાર લાગવાની નથી. ૧૪૪ની કલમનું ખોટુ અર્થઘટન થઇ રહ્યું છે. સરકારે તેની માગણીઓ અંગે મંત્રી મંડળની બેઠક કે વિધાનસભામાં વિચાર કરવો જોઇએ. આઝાદીના આટલા વર્ષ પછી અનામત મુદ્દે સરકારે વિચાર કરવાની જરૂર છે.
રજનીશ રાયે આપેલા રાજીનામા અંગે પ્રતિભાવ આપતા તેમણે જણાવ્યું હતું કે, સરકારને તેમના હુકમનું પાલન કરે તેવા અધિકારીની જ જરૂર છે. ઘણા અધિકારીઓ પોતાની સુઝબુઝ વાપરી કામ નથી કરતા પણ રાજકારણના આધારે કામ કરે છે. સાચુ સ્ટેન્ડ લઈ શકે એવા લોકોની સરકારને જરૂર લાગતી નથી. સતીશ વર્માનો ઉલ્લેખ કરતા તેમણે વધુમાં એમપણ કહ્યું હતું કે, જો અધિકારીને સાઇડ લાઇન કરાય કે પ્રમોશન પણ ન અપાય અને બાજુમાં બેસાડી દેવાય તો તે પણ કાલ ઉઠીને નોકરી છોડી દે તો નવાઇ ન લાગવી જોઇએ.
અમદાવાદની ટોપની ચાર સ્કૂલો પર RTO ત્રાટકીઃ 9..
હાર્દિકના ઉપવાસ સ્થળે લોકોને જતાં રોકવાના નિ..
પૂર્વ IPS સંજીવ ભટ્ટ હાર્દિકને મળ્યા- કહ્યું..
હાર્દિકના સમર્થનમાં વધારો પણ વજન ઘટી જતાં હો..